
Nr. 8770 din 24.10.2025
A N U N Ț

Având în vedere HOTĂRÂRE nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;

Primăria comunei Agăş cu sediul în comuna Agăş, str. Principala, nr. 47, județul Bacău, organizează concurs pentru ocuparea funcției contractuale de execuție vacantă de asistent medical comunitar, perioadă determinată, normă întreagă, studii medii , membru în echipa comunitară integrate a proiectului „FURNIZARE DE SERVICII INTEGRATE ÎN COMUNITĂȚILE RURALE FACILITAREA ACCESULUI PERSOANELOR VULNERABILE LA SERVICII DE BAZĂ EFICIENTE ŞI DE CALITATE”.

Condiţii specifice de participare:
a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;  

b) cunoaşte limba română, scris şi vorbit;  

c) are vârsta minimă reglementată de prevederile legale;  

d) are capacitate deplină de exerciţiu;  

e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;  

f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;  

g) nu a fost condamnat definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea,
Cerințe specifice de participare :
a)diplomă/adeverință de absolvire studii medii in domeniul sanitar, specialitatea asistent  medical;

b)fara conditii de vechime;

c)certificat de membru și aviz anual eliberat de Ordinului Asistentilor Medicali Generaliști, Moașelor și Asistenșilor Medicali din Romania.

d)adeverinta pentru inscriere la concurs de la OAMMR.
Acte necesare înscrierii la concurs:
        a) formular de înscriere la concurs;

  b) copia actului de identitate sau orice alt document care atestă identitatea, potrivit legii, aflate în termen de valabilitate;

  c) copia certificatului de căsătorie sau a altui document prin care s-a realizat schimbarea de nume, după caz;

  d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

  e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

  f) certificat de cazier judiciar sau, după caz, extrasul de pe cazierul judiciar;

  g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

  h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

  i) curriculum vitae, model comun european. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii. 

   
 În cazul cazierului judiciar, candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului. 

      * Copiile actelor vor fi prezentate şi în original în vederea verificării conformităţii copiilor cu acestea.
CALENDARUL DE DESFĂȘURARE A CONCURSULUI:
Perioada de depunere a dosarelor: de la data de 29.10.2025  până la data de 11.11.2025, inclusiv, ora 1600.

Selecția dosarelor: în termen de maximum două zile lucrătoare de la data expirării termenului de depunere a dosarelor.

Afișarea rezultatelor selecției dosarelor: în termen de o zi lucrătoare de la data expirării termenului de selecție a dosarelor.

* După afişarea rezultatelor obţinute la selecţia dosarelor, candidaţii nemulţumiţi pot depune contestaţie în termen de cel mult o zi lucrătoare de la data si ora afişării rezultatului selecţiei dosarelor, sub sancţiunea decăderii din acest drept. În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor va verifica îndeplinirea de către candidatul contestatar a condiţiilor pentru participare la concurs în termen de maximum o zi lucrătoare de la expirarea termenului de depunere a contestaţiilor. Comunicarea rezultatelor la contestaţiile depuse se face imediat după soluţionarea contestaţiilor.

Proba scrisă: 18.11.2025, ora 1200 .
Afișarea rezultatelor probei scrise: în termen de maximum o zi lucrătoare de la data finalizării probei scrise.

* După afişarea rezultatelor obţinute la proba scrisă, candidaţii nemulţumiţi pot depune contestaţie în termen de cel mult o zi lucrătoare de la data si ora afişării rezultatului probei scrise, sub sancţiunea decăderii din acest drept. În situaţia contestaţiilor formulate faţă de rezultatul probei scrise, comisia de soluţionare a contestaţiilor va analiza lucrarea doar pentru candidatul contestatar în termen de maximum o zi lucrătoare de la expirarea termenului de depunere a contestaţiilor. Comunicarea rezultatelor la contestaţiile depuse se face imediat după soluţionarea contestaţiilor.

Proba interviului: 20.11.2025, ora 1100.

Afișarea rezultatelor probei interviului: în termen de maximum o zi lucrătoare de la data finalizării probei interviului.

* După afişarea rezultatelor obţinute la proba interviului, candidaţii nemulţumiţi pot depune contestaţie în termen de cel mult o zi lucrătoare de la data si ora afişării rezultatului probei interviului, sub sancţiunea decăderii din acest drept. În situaţia contestaţiilor formulate faţă de rezultatul probei interviului comisia de soluţionare a contestaţiilor va analiza consemnarea răspunsurilor la interviu doar pentru candidatul contestatar în termen de maximum o zi lucrătoare de la expirarea termenului de depunere a contestaţiilor. Comunicarea rezultatelor la contestaţiile depuse se face imediat după soluţionarea contestaţiilor.

Afișarea rezultatelor finale: Rezultatele finale se afişează în termen de maximum o zi lucrătoare de la expirarea termenului de soluționare a contestațiilor pentru proba interviului.


Probele concursului se vor sustine la sediul Primariei comunei Agas.

Relatii suplimentare se pot obține la numărul de tel. 0234382036 – persoană de contact, Gherman Carmen consilier superior r.u.
BIBLIOGRAFIE 

1.
Ordonanţa de Urgenţă nr. 57/2019 – privind Codul administrativ;

2.
OUG nr.144/2008 privind exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea Ordinului Asistenților Medicali Generaliști, Moașelor și Asistenților Medicali din România;

3.
Codul de Etică și Deontologie al asistentului medical generalist, al moașei și al asistentului medical din România;

4.
Ordonanța de urgență 18/2017 privind asistență medicală comunitară;

5.
Hotararea nr. 324/2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară;

6.
Legea nr 95/2006 privind reforma în domeniul sănătății, cu modificările și completările ulterioare;

7.
Ordinul nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activițile medicale;

8.
Ordinul comun M.S./M.D.L.P.A nr. 1282/728/2023 privind aprobarea Modelului de protocol- cadru de colaborare între unitatea/subdiviziunea administrativ-teritoriala și cabinetele de medicină de familie care deservesc populația;

9.
C. Marcean, V. Mihăilescu: Puericultură și pediatrie, Ed. Medicală București, Ediția a III-a, 2019;

10.
L. Titircă: Urgențe medico-chirurgicale-sinteze, Ed. Medicală, București 1999;

11.
C. Bocârnea: Boli infecțioase și epidemiologie: Ed. INFO-TEAM, București, 1999.

12.
L.Tirica: Tehnici de evaluare şi îngrijiri acordate de asistenţii medicali: partea a doua ”Tehnici”

   TEMATICĂ
1.
Ordonanţa de Urgenţă nr. 57/2019 – privind Codul administrativ, cu modificările și completările ulterioare.

Tematica: Partea a III-a: titlul V și VII Partea a VI-a: titlul III

2.
OUG nr.144/2008 privind exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea Ordinului Asistenților Medicali Generaliști, Moașelor și Asistenților Medicali din România.

        Tematica: act integral.

3.
Ordonanța de urgență 18/2017 privind asistență medicală comunitară.

      Tematica: act integral.

4.
Hotararea nr. 324/2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară.

      Tematica: act integral.

5.
Legea nr 95/2006 privind reforma în domeniul sănătății, cu modificările și completările ulterioare.

       Tematica: Titlul I: Sănătate Publică – Cap. I și Cap. II

                       Titlul III: Asistența medical primară – Cap. IV

6.
Ordinul nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activițile medicale;

Tematica: act integral.

7.
Ordinul comun M.S./M.D.L.P.A nr. 1282/728/2023 privind aprobarea Modelului de protocol- cadru de colaborare între unitatea/subdiviziunea administrativ-teritoriala și cabinetele de medicină de familie care deservesc populația.

Tematica: act integral.

8.
C. Marcean, V. Mihăilescu: Puericultură și pediatrie, Ed. Medicală București, Ediția a III-a, 2019.

Tematica: Asigurarea nevoilor de nutriție și metabolism ale copilului.

Vaccinările în cursul copilăriei.

Urgențe în pediatrie: epistaxis, hemoragii externe din plăgi, hemostază locală, corpi străini aspirați în căile respiratorii superioare, corpi străini înghițiți, arsuri, degerături, mușcături de animale, înecul, accidente rutiere, edem pulmonary acut, edem cerebral acut.

9.
L. Titircă:    Urgențe medico-chirurgicale-sinteze, Ed. Medicală, București 1999

    Tematica:  Insuficiența respiratorie acută: cause, simptomatologie, conduit de urgență.

Criza de astm bronșic: factori determinanți și predispozanți, simptomatologie, conduita de urgență.

Bronhopneumopatia obstructivă cronică acutizată (BPOC acutizată): simptome, măsuri de urgență.

Infarctul miocardic acut (I.M.A.): semne clinice, conduita de urgență. Colica biliară: cause, simptomatologie, conduita de urgență.

Hemoragiile digestive superioare (H.D.S.): cause, evaluarea cantității de sânge pierdut, simptomatologie, conduita de urgență.

Colica renală nefritică: cauze, simptomatologie, conduita de urgență. Șocul anafilactic: tablou clinic, conduita de urgență.

Arsurile termice: îngrijirile acordate bolnavilor arși.

Traumatisme abdominal, traumatisme ale membrelor (fracturi, entorse, luxații) și traumatismele vaselor și hemostaza provizorie.

Corpi străini auriculari: simptome, măsuri de urgență. Corpi străini nazali: simptome, măsuri de urgență.

Hemoragia nazală: cauze, tabloul clinic în epistaxisul benign, atitudinea de urgență.

Corpi străini ocular: corpi străini conjunctivali și corneeni: simptomatologie și atitudinea de urgență.

10.
C. Bocârnea: Boli infecțioase și epidemiologie: Ed. INFO-TEAM, București, 1999.

Tematica:  1. Profilaxia bolilor infecțioase:

-
Generalități

-
Măsuri antiepidemice în focar:

a)
măsuri îndreptate împotriva izvorului de infecție.

b)
măsuri pentru întreruperea căilor de transmitere.

c)
măsuri pentru creșterea rezistenței organismului.

d)
măsuri adresate factorilor epidemiologici secundari.

2.
Scarlatina, angina streptologică.

3.
Rujeola.

4.
Rubeola.

5.
Varicela
6.
Herpes zoster, herpes simplex.

7.
Tusea convulsivă.

8.
Parotidita epidemică.

9.
Gripa, virozele respiratorii.

10.
Hepatitele acute virale.

11.
Toxiinfecțiile alimentare.

11.  L.Tirica: Tehnici de evaluare şi îngrijiri acordate de asistenţii medicali: partea a doua ”Tehnici”.

Tematica:  Puncțiile – generalități.

                  Puncția venoasă.

                  Recoltarea produselor biologice-generalități. Recoltarea sângelui.

                  Recoltarea sputei.
ATRIBUȚIILE POSTULUI

Atribuțiile asistentului medical comunitar, în conformitate cu prevederile HG nr. 324/2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară, completate și adaptate în funcție de obiectivele specifice ale proiectului ”Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate” cod SMIS 339395:

a)
realizează catagrafia populaţiei din colectivitatea locală din punctul de vedere al determinanţilor stării de sănătate şi identifică gospodăriile cu persoanele vulnerabile şi/sau cu risc medico-social din cadrul comunităţii, cu prioritate copiii, gravidele, lăuzele şi femeile de vârstă fertilă;

b)
identifică persoanele neînscrise pe listele medicilor de familie şi sprijină înscrierea acestora pe listele

medicilor de familie;

c)
semnalează medicului de familie persoanele vulnerabile din punct de vedere medical şi social care necesită acces la servicii de sănătate preventive sau curative şi asigură sau facilitează accesul persoanelor care trăiesc în sărăcie sau excluziune socială la serviciile medicale necesare, conform competenţelor profesionale;

d)
participă în comunităţile în care activează la implementarea programelor naţionale de sănătate, precum şi la implementarea programelor şi acţiunilor de sănătate publică judeţene sau locale pe teritoriul

colectivităţii locale, adresate cu precădere persoanelor vulnerabile din punct de vedere medical, social sau

economic;

e)
furnizează servicii de sănătate preventive şi de promovare a comportamentelor favorabile sănătăţii copiilor, gravidelor şi lăuzelor, cu precădere celor provenind din familii sau grupuri vulnerabile, în limita competenţelor profesionale;

f)
furnizează servicii medicale de profilaxie primară, secundară şi terţiară membrilor comunităţii, în special persoanelor care trăiesc în sărăcie sau excluziune socială, în limita competentelor profesionale;

g)
informează, educă şi conştientizează membrii colectivităţii locale cu privire la menţinerea unui stil de viaţă sănătos şi implementează sesiuni de educaţie pentru sănătate de grup, pentru promovarea unui stil de viaţă sănătos împreună cu personalul din cadrul serviciului de promovare a sănătăţii din cadrul D.S.P., iar pentru aspectele ce ţin de sănătatea mintală, împreună cu personalul din cadrul centrelor de sănătate mintală;

h)
administrează tratamente, în limita competenţelor profesionale, conform prescripţiei medicului de familie sau a medicului specialist, cu respectarea procedurii de manipulare a deşeurilor medicale, respectiv depozitarea deşeurilor medicale rezultate din administrarea tratamentelor prescrise de medic; ţin evidenţa administrării manevrelor terapeutice, în limita competenţelor profesionale;

i)
anunţă imediat medicul de familie sau Serviciul Judeţean de Ambulanţă atunci când identifică în teren un membru al comunităţii aflat într-o stare medicală de urgenţă;

j)
identifică persoanele, cu precădere copiii diagnosticaţi cu boli pentru care se ţine o evidenţă specială, respectiv TBC, prematuri, anemici, boli rare etc., şi le îndrumă sau le însoţesc, după caz, la medicul de familie şi/sau serviciile de sănătate de specialitate;

k)
supraveghează în mod activ bolnavii din evidenţele speciale - TBC, prematuri, anemici, boli rare etc. - şi participă la administrarea tratamentului strict supravegheat al acestora, în limita competenţelor profesionale;

l)
realizează managementul de caz în cazul bolnavilor cu boli rare, în limita competenţelor profesionale, conform modelului de management de caz, adoptat prin ordin al ministrului sănătăţii, în termen de 180 de zile de la data intrării în vigoare a prezentelor norme metodologice;

m)
supraveghează tratamentul pacienţilor cu tuberculoză şi participă la administrarea tratamentului strict supravegheat (DOT/TSS) al acestora, în limita competenţelor profesionale;

n)
pentru pacienţii cu tulburări psihice contribuie la realizarea managementului de caz organizat de centrele de sănătate mintală din aria administrativ-teritorială, ca parte a echipei terapeutice, în limita competenţelor; identifică persoanele cu eventuale afecţiuni psihice din aria administrativ-teritorială, le informează pe acestea, precum şi familiile acestora asupra serviciilor medicale specializate de sănătate mintală disponibile şi monitorizează accesarea acestor servicii; notifică imediat serviciile de urgenţă (ambulanţă, poliţie) şi centrul de sănătate mintală în situaţia în care identifică beneficiari aflaţi în situaţii de urgenţă psihiatrică; monitorizează pacienţii obligaţi la tratament prin hotărâri ale instanţelor de judecată, potrivit prevederilor art. 109 din Legea nr. 286/2009 privind Codul penal, cu modificările şi

completările ulterioare şi notifică centrele de sănătate mintală şi organele de poliţie locale şi judeţene în legătură cu pacienţii noncomplianţi;

o)
identifică şi notifică autorităţilor competente cazurile de violenţă domestică, cazurile de abuz, alte situaţii care necesită intervenţia altor servicii decât cele care sunt de competenţa asistenţei medicale comunitare;

p)
participă la aplicarea măsurilor de prevenire şi combatere a eventualelor focare de infecţii;

q)
în localităţile fără medic de familie şi/sau personal medical din cadrul asistenţei medicale şcolare efectuează triajul epidemiologic în unităţile şcolare la solicitarea D.S.P., în limita competenţelor profesionale;

r)
identifică, evaluează şi monitorizează riscurile de sănătate publică din comunitate şi participă la monitorizarea intervenţiei şi evaluarea impactului, din perspectiva medicală şi a serviciilor de sănătate;

s)
întocmesc evidenţele necesare şi completează documentele utilizate în exercitarea atribuţiilor de serviciu, respectiv registre, fişe de planificare a vizitelor la domiciliu, alte documente necesare sau solicitate şi conforme atribuţiilor specifice activităţilor desfăşurate;

t)
elaborează raportările curente şi rapoartele de activitate, în conformitate cu sistemul de raportare definit de Ministerul Sănătăţii, şi raportează activitatea în aplicaţia on-line AMCMSR.gov.ro, cu respectarea confidenţialităţii datelor personale şi a diagnosticului medical al beneficiarilor;

u)
desfăşoară activitatea în sistem integrat, prin aplicarea managementului de caz, cu ceilalţi profesionişti din comunitate: asistentul social/tehnicianul în asistenţă socială, consilierul şcolar şi/sau mediatorul şcolar, pentru gestionarea integrată a problemelor medico-sociale educaționale ale persoanelor vulnerabile, şi lucrează în echipă cu moaşa şi/sau mediatorul sanitar, acolo unde este cazul;

v)
participă la realizarea planului comun de intervenţie al echipei comunitare integrate/planului de servicii, conform legislaţiei în vigoare, din perspectiva serviciilor de sănătate, şi coordonează implementarea intervenţiilor integrate dacă prioritatea de intervenţie este medicală şi de acces la serviciile de sănătate; participă la monitorizarea intervenţiei şi evaluarea impactului asupra beneficiarului, din perspectivă medicală şi a serviciilor de sănătate;

w)
colaborează cu alte instituţii şi organizaţii, inclusiv cu organizaţiile neguvernamentale, pentru realizarea de programe, proiecte şi acţiuni care se adresează persoanelor sau grupurilor vulnerabile/aflate în risc din punct de vedere medical, economic sau social;

x)
realizează alte activităţi, servicii şi acţiuni de sănătate publică adaptate nevoilor specifice ale comunităţii şi persoanelor din comunitate aparţinând grupurilor vulnerabile/aflate în risc, în limita competenţelor profesionale;

y)
participă activ la sesiunile de instruire, formare și perfecționare organizate în cadrul proiectului în vederea dezvoltării competențelor necesare furnizării de servicii integrate, adaptate nevoilor persoanelor vulnerabile din comunitate.
În exercitarea atribuţiilor de serviciu, asistenţii medicali comunitari respectă normele eticii profesionale şi asigură păstrarea confidenţialităţii în exercitarea profesiei.

Asistenţii medicali comunitari care desfăşoară activitate în domeniul asistenţei medicale comunitare au în fişa postului şi alte competenţe conform pregătirii profesionale.
RESPONSABILITĂŢI:

1.
Colaborează cu membrii echipelor comunitare integrate pentru realizarea activităților specifice din

proiectul cod SMIS 339395.

2.
Respectă termenele de raportare și transmiterea rapoartelor de activitate conform cerintelor proiectului

cod SMIS 339395.

3.
Informează echipa de experți asistență medicală comunitară din UJSS despre orice modificare sau schimbare relevantă sau problemă cu impact asupra implementării activităților din cadrul proiectului cod SMIS 339395 ,inclusiv concedii, absențe sau modificari ale programului de lucru.

4.
Participă la întâlnirile și cursurile stabilite de echipele de management și de implementare în cadrul

proiectului cod SMIS 339395.

5.
Respectă programul de lucru de 8 ore pe zi sau 4 ore pe zi, după caz, conform orarului stabilit de autoritatea executivă a administraţiei publice locale şi avizat de D.S.P. în concordanță cu activitatea din cadrul proiectului cod SMIS 339395.Programul de lucru trebuie să prevadă activitate de teren de cel puţin

două treimi din timpul zilnic de lucru, raportat ca medie pe fiecare lună, cu excepţia zilelor în care sunt organizate întâlnirile de lucru sau instruirile profesionale. (Art. 19, Alin. (1) și Alin. (2), Cap. III din Anexa la

H.G. Nr. 324/2019).

6.
Respectă prevederile Ordonanței de Urgență nr. 144 din 28 octombrie 2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România.

7.
Respectă Codul de Etică și Deontologie al Asistentului Medical Generalist, al Moașei și al Asistentului Medical din România adoptat prin Hotărârea Adunării Generale Naționale a Ordinului Asistenților Medicali Generalişti, Moaşelor şi Asistenților Medicali din România nr. 2/9 iulie 2009.

8.
Respectă confidențialitatea datelor și informațiilor la care are acces în exercitarea atribuțiilor de serviciu, conform Regulamentului (UE) al Parlamentului European și al Consiliului, nr 679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și a Legii nr. 190 din 18 iulie 2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

9.
Are responsabilitatea tuturor actelor şi hotărârilor luate în conformitate cu pregătirea profesională şi limitele de competenţă.

10.
Îşi îmbunătăţeşte nivelul cunoştinţelor profesionale prin studiu individual și alte forme de educaţie continuă.

11.
Respectă normele de securitate şi sănătate în muncă în conformitate cu Legea nr. 319/2006 şi H.G. nr. 1425/2006 şi aplică instrucţiunile specifice locului de muncă.

12.
Respectă normele de instructaj în domeniul situațiilor de urgență, ale Regulamentului de organizare și funcționare al instituției, Regulamentul de ordine interioară a instituției.

